钦定古今图书集成/明伦汇编/闺媛典/第003卷 > 昏后翼 > 《内谮》
## 钦定古今图书集成/明伦汇编/闺媛典/第003卷 > 昏后翼 > 《内谮》

妇人视夫之兄弟如路人，视妯娌如寇仇，鲜有和睦
而亲爱者。背面告夫之言，但涉是非，兄弟谤说妯娌，
或忿怒以激之，或涕泣而诉之，夫当以理反复，教之
忍让。如有造言妄语，为第一大恶，痛加惩创。若深信
莫觉，积渐日久，遽逞一朝之忿，是谓昏愚之夫。姑舅
审实，妇出，夫亦重加戒饬。